Nianell wys haar kinders en praat oor inspirasie
JY LEES NOU Nianell wys haar kinders en praat oor inspirasie
Nianell is ’n sangeres, motiveringspreker, inspirasie-skrywer én ma. Sy vertel aan SARIE.com waar haar inspirasie lê.
“Ek glo as 'n mens iets wil leer, dan gaan studeer jy dit; as jy dit wil bemeester, dan leer jy dit vir ander. Dit is hoekom ek doen wat ek doen. Ek het net soveel inspirasie en motivering nodig soos almal.”
Jou man, Andrew Thompson, is ook jou bestuurder – watter wenke het julle vir paartjies wat saam werk?
Maak tyd vir mekaar. In dié tyd moet julle nie praat oor die werk of die kinders nie. Dit is spesiale tyd. Doen ook dinge apart van mekaar; spasie kan baie goed wees vir ’n verhouding.
Balans is ongelooflik belangrik en ’n mens handhaaf balans deur dinge goed te beplan. Deur tyd te maak vir alles wat belangrik is - en dit sluit jouself in!